Byggesagsgebyrer i 2015 
Sagsfremstilling 
211.     Byggesagsgebyrer i 2015 - Åbent 
  
  
SAGENS INDHOLD 
De lovfastsatte regler for opkrævning af byggesagsgebyrer er ændret med virkning fra 1. januar 2015. 
Opkrævningen skal fremover ske efter medgået tid, dog sådan at kommunen for enkelte mindre bygningstyper kan 
beslutte i stedet at opkræve et enhedsgebyr. 
  
Kommunerne skal ifølge de nye regler afregne samme timepris i alle byggesager omfattet af gebyrfinansieringen 
efter medgået tid. Ligeledes skal kommunerne anvende samme faste enhedsgebyr i alle byggesager omfattet af 
denne gebyrfinansiering. 
  
Byrådet skal nu tage stilling til, om der skal opkræves gebyr efter medgået tid i alle byggesager, eller om mindre 
byggeri såsom carporte, garager, udhuse, drivhuse m.v. og tilbygninger hertil i stedet skal faktureres efter fast 
enhedsgebyr.  
  
Byrådet besluttede i forbindelse med Budget 2015-18, at der fra 2015 ikke længere skal opkræves gebyr i 
erhvervssager. 
  
VURDERING 
Intentionen med de nye regler er at sikre, at en ansøger betaler for den ydelse, han modtager. Samtidig skal reglerne
motivere ansøgeren til at udarbejde en fyldestgørende ansøgning og derved mindske sagsbehandlingstiden. 
  
Det er op til kommunen at fastlægge gebyrstørrelsen, idet lovgivningen dog sætter en øvre grænse for, hvor stort 
gebyret kan være. Det er et krav, at kommunen kan dokumentere omkostninger knyttet til selve 
byggesagsbehandlingen, og at gebyrindtægterne ikke overstiger de samlede omkostninger ved sagsbehandlingen. 
  
[adresse] kan beslutte at opkræve mindre gebyr end de faktiske omkostninger, eller helt undlade at 
opkræve gebyr. 
  
Med de nye bestemmelser kan der også tages gebyr for afslag og for sager, hvor ansøger trækker sin ansøgning 
tilbage, inden der er truffet en afgørelse. 
  
Der kan være særlige forhold, der taler for undtagelse fra hovedreglen. Det kan for eksempel være, at 
gebyropkrævningen hæmmer sagsbehandlingen, og at gebyret vil udgøre en uforholdsmæssig stor del af byggeriets 
 
Byråd 
16. december 2014 
Sagsnr. 710-2014-
62598 
Dok.nr. 710-2014-
278090 
Sagsbehandler 
DPMOK 
  
Tidl. politisk behandling 
  
Forventet sagsgang 
ØK, BY 
Lovgrundlag 
  
samlede omkostninger. Teknik og Kultur foreslår på den baggrund, at der gives gebyrundtagelser på følgende 
områder: 
  
· Forhåndsdialog 
 
Et første møde efter henvendelse om en byggesag er gebyrfrit. Herefter påbegyndes tidsregistrering som grundlag 
for gebyropkrævning. Det er ønskeligt at bistå ansøgere med at afklare de generelle forhold omkring et ønsket 
byggearbejde. Det er med til at sikre fælles forståelse af det ansøgte byggearbejde og nedbringer den samlede 
sagsbehandlingstid. 
  
· Klagesager 
 
Bortset fra behandling af indsigelser i forbindelse med en partshøring foreslås sagsbehandling i forbindelse med 
nabo- og andre klager fritaget for gebyr. Forslaget begrundes med, at netop vedvarende klager kan give meget stor 
forskel på sagsbehandlingstiden og dermed gebyrstørrelse på i øvrigt sammenlignelige sager. Hvis klageren får 
medhold, der fører til væsentlig ændring af projektet, skal ansøger dog betale gebyr for den tid, der er medgået til 
behandling af klagen. 
  
Forvaltningen foreslår på den baggrund følgende hovedregel for opkrævning af byggesagsgebyr fra 1. januar 2015: 
  
Der opkræves byggesagsgebyr efter den tid, der medgår til sagsbehandlingen. Undtaget herfra er:  
Karla Toft. 
· Mindre byggeri såsom udhuse, carporte, garager, udhuse, drivhuse m.v. og tilbygninger. Her opkræves et fast 
enhedsgebyr. 
· Første forhåndsdialog efter henvendelse om en byggesag. 
· Behandling af klager som ikke er indsigelser i forbindelse med en partshøring, medmindre klageren får medhold i 
sin klage, og klagen medfører væsentlig ændring af projektet. 
  
ØKONOMI 
Teknik og Kultur orienterede i forbindelse med Budget 2015-2018 under udvidelsesblok U-101 om, at der var ny 
lovgivning på vej på området, som ville få betydning for indtægterne på byggesagsområdet.  
  
Ved overgangen til opkrævning af gebyr efter medgået tid anvendes en timepris på 752 kr. I henhold til 
Energistyrelsens vejledning om opkrævning og fastsættelse af byggesagsgebyr vurderes det, at ca. 1/3 af den 
effektive sagsbehandlingstid udspringer af anden lovgivning, som ikke må medtages i gebyrberegningen. Da der 
samtidig kun må opkræves for den reelle tid, der er anvendt på den enkelte sag, forventer Teknik og Kultur, at 
gebyrindtægterne i 2015 ikke vil være på samme niveau som hidtil. Yderligere reduceres den forventede 
gebyrindtægt forlods med 0,5 mio. kr. med henvisning til Byrådets beslutning om, at Favrskov Kommune ikke 
længere opkræver gebyr i erhvervssager. 
  
Med udgangspunkt i forventningen om en årlig indtægt på 1,5 mio. kr. forventer Teknik og Kultur, at den foreslåede 
hovedregel for gebyrstruktur vil medføre et fald i indtægterne fra 2015 og frem. Mindreindtægten forventes håndteret 
i forbindelse med første budgetopfølgning i 2015. 
  
Gebyret opkræves i to rater; første del ved udstedelse af byggetilladelse, anden del når byggeriet får 
ibrugtagningstilladelse eller færdigmelding. Gebyr ved anmeldelser, afslag og tilbagetrækning af ansøgning 
opkræves i én rate ved afgørelsestidspunktet. 
  
INDDRAGELSE 
Ændringen at gebyrerne vil fremgå af Favrskov Kommunes takstoversigt 2015, der publiceres på kommunes 
hjemmeside. Forvaltningen vil udarbejde nyhedstekst til hjemmesiden om de ændrede gebyrer.  
  
INDSTILLING 
Teknik- og kulturdirektøren indstiller til Byrådet: 
  
1. At der fra 1. januar 2015 opkræves gebyr efter tidsforbrug for byggesagsbehandling af alle bygningstyper, bortset 
fra småhusbygninger, hvor der opkræves gebyr efter enhedspris og bortset fra erhvervssager.  
2. At enhedspriserne for 2015 for småhusbygninger fastsættes uændret i forhold til 2014.  
3. At gebyr ved byggetilladelser opkræves i to rater; første del ved byggetilladelse, anden del ved lovlig 
ibrugtagning/færdigmelding. Gebyr ved anmeldelser, afslag og tilbagetrækning af ansøgning opkræves i én rate ved 
afgørelsestidspunktet.  
4. At der ikke opkræves gebyr for den første forhåndsdialog. 
5. At der ikke opkræves gebyr for behandling af klager, medmindre klageren får medhold i sin klage, som fører til 
væsentlig ændring af projektet (der opkræves ikke gebyr for sagsbehandling i forbindelse med en partshøring). 
  
BESLUTNING 
  
Økonomiudvalget, 9. december 2014: 
Fraværende: Daniel Kristoffersen 
  
Indstilles godkendt. 
  
Bilag 
  
  
  
  
Byråd, 16. december 2014: 
Fraværende: Ingen 
  
Godkendt. 
Notat om beregning og opkrævning af 
byggesagsgebyrer 2015 
710-2014-250794 
